CELEX: 62011CA0234
Language: bg
Date: 2012-10-18 00:00:00
Title: Дело C-234/11: Решение на Съда (трети състав) от 18 октомври 2012 г. (преюдициално запитване от Административен съд Варна, България) — „ТЕЦ Хасково“ АД/Директора на Дирекция „Обжалване и управление на изпълнението“ , гр. Варна, при Централно управление на Националната агенция за приходите (Данъчни въпроси — ДДС — Право на приспадане — Непарична вноска — Разрушаване на недвижими имоти — Нови конструкции — Корекция)

8.12.2012   
            
            
               BG
            
            
               Официален вестник на Европейския съюз
            
            
               C 379/9
            
         Решение на Съда (трети състав) от 18 октомври 2012 г. (преюдициално запитване от Административен съд Варна, България) — „ТЕЦ Хасково“ АД/Директора на Дирекция „Обжалване и управление на изпълнението“, гр. Варна, при Централно управление на Националната агенция за приходите
   (Дело C-234/11) (1)
   
   (Данъчни въпроси - ДДС - Право на приспадане - Непарична вноска - Разрушаване на недвижими имоти - Нови конструкции - Корекция)
   2012/C 379/14
   Език на производството: български
   
      Запитваща юрисдикция
   
   Административен съд Варна
   
      Страни в главното производство
   
   
      Жалбоподател:„ТЕЦ Хасково“ АД
   
      Ответник: Директора на Дирекция „Обжалване и управление на изпълнението“, гр. Варна, при Централно управление на Националната агенция за приходите
   
      Предмет
   
   Преюдициално запитване — Административен съд Варна — Условия, които следва да са налице към момента на придобиване на имуществото, за да се извърши корекция на приспаднат по получени доставки ДДС — Национална правна уредба, която предвижда корекция на приспадането на платения по получени доставки ДДС в случай на разрушаване на имущество — Разрушаване на сгради с единствена цел на тяхно място да се построят нови по-модерни сгради със същото предназначение, които да обслужват бъдещи облагаеми доставки, даващи право на приспадане на платения по получени доставки ДДС
   
      Диспозитив
   
   Член 185, параграф 1 от Директива 2006/112/ЕО на Съвета от 28 ноември 2006 година относно общата система на данъка върху добавената стойност трябва да се тълкува в смисъл, че разрушаване, като разглежданото в главното производство, на множество сгради за производство на енергия и тяхното заместване с по-модерни сгради със същото предназначение не представляват промяна на факторите, които се вземат предвид при определянето на подлежащия на приспадане размер на данъка върху добавената стойност във връзка с платения вече данък, която е настъпила след изготвяне на справка-декларацията по данък върху добавената стойност и която поради това не създава задължение за извършване на корекция на това приспадане.
   
      (1)  ОВ C 232, 6.8.2011 г.